Fjodor Jemeljanenko

Fjodor Vladimirovitsj Jemeljanenko (russisk:Фëдор Владимирович Емельяненко, engelsk skrivemåte: Fedor Vladimirovich Emelianenko), født 28. september 1976 i Rubizjne i Ukraina, er en russisk MMA-utøver som siden 2016 har vært under kontrakt med Bellator der han stiller i vektklassen tungvekt. Han er nåværende World Alliance of Mixed Martial Arts-tungvektsmester og den siste som holdt PRIDE FC. 

Jemeljanenko ble i en årrekke ansett som verdens beste MMA-utøver av flere MMA-medier, blant annet ESPN, Sherdog, Full Contact Fighter, MMA Weekly, og Nokaut.
Men i det siste har han falt bak Georges St-Pierre og Anderson Silva på rangeringene. Etter at hans daværende promotør Affliction valgte å legge ned MMA-promoteringen ble det forventet at han skulle signere med UFC. UFC, Jemeljanenko og hans egen organisasjon M-1 Global gikk i forhandlinger, og til tross for et meget lukrativt tilbud valgte han til slutt å signere for Strikeforce, en mindre promotør, for et mindre lukrativt tilbud. Det oppsto spekulasjoner om hvorfor Jemeljanenko hadde takket nei til UFC. UFC president Dana White påstod at det var fordi Jemeljanenko var redd for å møte de beste tungvekterne i verden. Han kommenterte senere at han ikke trodde Jemeljanenko selv var redd, men at rådgiverne hans, samt medeierne i M-1 Global var ansvarlig for at avtalen ikke ble gjennomført. Flere medier spekulerte i at Vadim Finkelchtein (medeier i M-1 Global) var årsaken til at Jemeljanenko ikke signerte for UFC, og at kravene Finkelchtein stilte ovenfor UFC var urimelige. Kravene Finkelchtein stilte var at UFC og M-1 Global skulle bli likverdige partnere for alle UFC sine arrangementer, noe som i praksis ville bety at UFC ville gi opp 50 % av sin bedrift til M-1 Global. Flere MMA-utøvere stilte seg også utenforstående til hvorfor Jemeljanenko ikke valgte UFC fremfor Strikeforce, bla. Mirko «Cro Cop» Filipović.

Strikeforce 2009-2011 
Fedor Emelianenko hadde signert en tre kampers kontrakt med Strikeforce. Han debuterte den 7. november 2010 mot Brett Rogers på Strikeforce arrangemente, Strikeforce: Fedor vs Rogers. Fedor vant kampen med en hardt høyre slag og Brett var nede i 5 sekunder og Fedor fortsatte og slå. Han forsvarte også WAMMAs tungvektstittel.
Hans første tap etter 10 år kom 26. juni 2010 mot Fabricio Werdum. Jemeljanenko tapte kampen via aubmission (armbar) i første runde, og dermed ble det tap. Hans neste kamp var mot Antonio Silva den 12. februar 2011 i Strikeforce. Silva slo Fedor etter at doktoren stoppet kampen etter 2 runder og 5 minutter. Tapsrekken forsatte mot Dan Henderson den 30. juli 2010.

M-1 Global 2011 
Etter 3 kamper uten seier seiret han over Jeff Monson i M1 Global som fant sted i Moskva, Russland den 20. november 2011. Han vant kampen ved enstemmig dommeravgjørelse etter tre  runder.

Fight For Japan 2011 

Jemeljanenko skal møte Sommer-OL-vinner (2008) i judo Satoshi Ishii den 31. desember 2011 på det japanske arrangementet Fight For Japan: Genki Desu Ka Omisoka 2011.

Bellator 
Kampen 29. desember 2019 mot Quinton Jackson stod mellom to veteraner som på toppen av sine karrierer begge hadde vært blant de fremste trekkplastrene i Pride. Av respekt for Jacksons slagkraft var Jemeljanenkos slagplan opprinnelig å rive Jackson ned på gulvet der Jemeljanenko anså seg sterkere enn Jackson. Da kampen var igang endret Jemeljanenko strategi da han oppfattet seg å være hurtigere enn motstanderen. En overvektig Jackson framstod ute av stand til å besvare Jemeljanenkos slagkombinasjoner, og halvveis ut i første runde ble kampen stoppet da Jemeljanenko slo Jackson i gulvet.

MMA meritter

Referanser

Eksterne lenker 
 
 
 
 

MMA-utøvere
Russiske sportsutøvere